ערכין פרק שלישי יש בערכין

[ויקרא כז,טז: ואם משדה אחזתו יקדיש איש לה' והיה ערכך לפי זרעו זרע חמר שערים בחמשים שקל כסף]

(ערכין יג,ב)

משנה:

יש בערכין להקל ולהחמיר, ובשדה אחוזה (במקדיש שדה אחוזה [נאמר ויקרא כז,טז: ואם משדה אחזתו יקדיש איש לה' והיה ערכך לפי זרעו זרע חמר שערים בחמשים שקל כסף]) להקל ולהחמיר, ובשור המועד שהמית העבד להקל ולהחמיר, באונס ובמפתה ובמוציא שם רע להקל ולהחמיר:

'*יש בערכין להקל ולהחמיר*' כיצד?

אחד שהעריך (שאמר "ערך פלוני עלי") את הנאה שבישראל ואת הכעור שבישראל נותן חמשים סלע (נאה שבישראל שוה מאה מנה אין נותן אלא חמישים סלע; להחמיר: שהמעריך הכעור שבישראל אפילו אינו שוה אלא חמשה סלעים - נותן חמשים סלעים מבן עשרים עד בן ששים); ואם אמר "הרי דמיו עלי" - נותן את שוויו.

גמרא:

יש בערכין להקל וכו' ולהחמיר כיצד אחד שהעריך כו':

בישראל - אִין, בעובד כוכבים לא (שאם אמר ישראל "ערך עובד כוכבים פלוני עלי" לא אמר כלום, דעובד כוכבים אינו נערך)? לימא מתניתין דלא כרבי מאיר, דתנן: '*עובד כוכבים: רבי מאיר אומר: נערך אבל לא מעריך* (טעמא מפרש בפרק קמא (לעיל דף ה:))'?

אפילו תימא רבי מאיר: הוא הדין דאפילו עובד כוכבים נמי, אלא

(ערכין יד,א)

מלתא אגב אורחיה קמשמע לן (דלא תנא 'את הנאה שבכנענים', לפי שאסור להזכיר שם נוי על כנעני, דכתיב (דברים ז,ב) [ו]לא תחנם - לא תתן להם חן) כדרב יהודה אמר רב, דאמר רב יהודה אמר רב: אסור לאדם שיאמר 'כמה נאה כותי זה'.

וליתני 'את הנאה שבישראל ואת הכעור שבכותים'?

בחד אומה קמיירי, בתרי אומה לא מיירי.

ולא? והא קתני (גבי אונס ומפתה [להלן ערכין פ"ג מ"ד]) '*הגדולה שבכהונה ואת הקטנה שבישראל*' (אלמא בתרתי אומי קא מיירי)?

התם חד אומה הוא, אלא מקדיש הוא דקדישי כהנים טפי;

ואיבעית אימא: איידי דקא בעי למתני סיפא 'שדה אחוזה', דבישראל הוא דמשכחת לה (דין שדה אחוזה: שיהא פודהו בחמשים שקל כסף אלא בשויו), בעובד כוכבים לא משכחת לה - דלאו בני אחוזה נינהו (בארץ ישראל) - משום הכי קתני לה '*בישראל*'.

משנה:

'*בשדה אחוזה להקל ולהחמיר*' – כיצד?

אחד המקדיש בחולת המחוז (סביבות עיר, שאינה חשובה כל כך מפני מדרס הרגלים; '*חולת*' = סביבות, כמו '*מחול הכרם*' (כלאים פ"ד מ"א); מחוז = עיר; לישנא אחרינא: 'מחוז' - שם מקום שלא היו שדותיו חשובין) ואחד המקדיש בפרדיסות סבסטי (כרמים של אותו מקום ומעולים הם מאוד) - נותן (מי שפודה אותם בין בעלים בין אדם אחר) זרע (בבית זרע) חומר שעורים בחמשים שקל כסף (אם תחלת היובל היה, ואם לא - מגרע לפי השנים שעברו סלע ופונדיון לשנה, כדכתיב קרא [ויקרא כז,טז: ואם משדה אחזתו יקדיש איש לה' והיה ערכך לפי זרעו זרע חמר שערים בחמשים שקל כסף]), ובשדה מקנה נותן את שוויו.

רבי אליעזר אומר: אחד שדה מקנה ואחד שדה אחוזה (דכולהו מיפרקי בחמישים שקלים); מה בין שדה אחוזה לשדה מקנה? שבשדה אחוזה הוא נותן חומש (שדה אחוזה, אם בעלים פודין אותה - מוסיפין חומש על החמישים, כדכתיב (ויקרא כז,יט) ואם גאל יגאל את השדה המקדיש [אתו ויסף חמשית כסף ערכך עליו וקם לו]), ובשדה מקנה אינו נותן חומש (כדמפרש בגמרא).

גמרא:

אמר רב הונא: הקדיש שדה מליאה אילנות, כשהוא פודן - פודה אילנות בשווין, וחוזר ופודה קרקע בית זרע חומר שעורים בחמשים שקל כסף.

אלמא קסבר רב הונא 'אדם מקדיש - בעין יפה מקדיש (אילנות לבד וקרקע לבד, ולא שיפדה אילנות אגב קרקע)'.

איתיביה רב נחמן לרב הונא: '*אחד המקדיש בחולת המחוז ואחד המקדיש בפרדיסות סבסטי נותן בית זרע חומר שעורים בחמשים שקל כסף*' (פרדיסות היינו כרמים נטועים, וקתני 'חמשים שקל', אלמא נפדין אילנות אגב קרקע)!?

אמר ליה: 'ראויה לפרדיסות' (ואינה נטועה) קאמר.

איתיביה: '*בית זרע - אין לי* (נפדה בחמשים שקלים) *אלא בית זרע* (שראוי לזריעה)*, שדה גפנים ושדה קנים ושדה אילנות מנין? תלמוד לומר: 'שדה'* [ויקרא כז,יט: ואם גאל יגאל את השדה המקדיש אתו ויסף חמשית כסף ערכך עליו וקם לו] *מכל מקום*'.

אמר ליה: הכי נמי פודה (האילנות בשויהן) וחוזר ופודה (קרקע; ו'*שדה מכל מקום*' דקאמר - לא קאי אלא אקרקע).

איתיביה: '*הקדיש שלשה אילנות* (נטועין ומפוזרין כסדרן) *ממטע עשרה לבית סאה* (שאם היו עשרה מפוזרין כדרך אלו היו מחזיקין בית סאה - זו היא דין נטיעת אילנות, וכל קרקע שביניהם צריך להם) *-* (לפיכך, אם הקדישו) *הרי זה הקדיש את הקרקע* (שבניהם) *ואת האילנות* (וכל אילנות קטנים) *שביניהם; כשהוא פודה - פודה בית זרע חומר שעורים בחמשים שקל כסף;* (אם נטועין) *פחות מיכן* (בפחות ממטע עשרה לבית סאה) *או יתר על כן* (אין זה סדר נטיעת אילנות, ולא הקדיש אלא אילנות וכשהוא פודן פודה בשויהן)*, או שהקדישן בזה אחר זה - הרי זה לא הקדיש לא את הקרקע* (שאין קנין קרקע אלא לשלש אילנות, כדאמר בבבא בתרא) *ולא את האילנות שביניהם; ולא עוד* (ולא אלו בלבד נפדין בשויהן שאין עמהן הקדש קרקע כלל)*, אלא אפילו הקדיש אילנותיו* (שאינן נטועים כסדר) *ואחר כך הקדיש קרקע* (דאיכא למימר ליפרקו אגב ארעייהו)*,* (אפילו הכי, הואיל ולא קדשו יחד) *כשהוא פודה - פודה את האילנות בשוויהן וחוזר ופודה קרקע בית זרע חומר שעורים בחמשים שקל כסף*', וכי תימא הכא נמי פודה וחוזר ופודה - הא מדסיפא פודה וחוזר ופודה מכלל דרישא לא (תיובתא לרב הונא מרישא: דהיכא דהקדישן יחד נפדין אגב קרקע)! [וממשיך רב נחמן לנתח את האפשרות של רב הונא לתרץ:] אלא הא מני - רבי שמעון היא, דאמר 'מקדיש בעין רעה מקדיש', דתנן [בבא בתרא פ"ד מ"ו]: '*המקדיש את השדה - הקדיש את כולה* (כל אשר בתוכה)*; רבי שמעון אומר: לא הקדיש* (אילנות שבה) *אלא חרוב המורכב וסדן השקמה* (שהם זקנים וגדולים מאד, ויונקים משדה הקדש טפי משאר אילנות; והכי מפורש בבבא בתרא 'סדן השקמה': דדרך שקמין לקוץ אותם כדי שיגדלו בעובי, וקודם שנקצץ קרי ליה 'בתולת שקמה', ולאחר קציצה קרי ליה 'סדן השקמה'; הכי תניא במסכת נדה (דף ח:))' - אי רבי שמעון, אימא סיפא: '*ולא עוד אלא אפילו הקדיש אילנותיו ואחר כך הקדיש קרקע, כשהוא פודה - פודה את האילנות בשוויהן וחוזר ופודה בית זרע חומר שעורים בחמשים שקל כסף*', ואי רבי שמעון - ליזיל בתר פדיון (והואיל ובשעת פדיון יש קרקע עם האילנות) וליפרקו אגב ארעייהו (ואף על גב דבשעת הקדש הקדישן בפני עצמם), דהא שמעינן ליה לרבי שמעון דאזיל בתר פדיון, דתניא '*מנין ללוקח שדה מאביו והקדישה ואחר כך מת אביו* (אף על גב דבשעת הקדש הואי 'שדה מקנה')*, מנין* (הואיל ולאחר שמת אביו הוי 'שדה אחוזה') *שתהא לפניו כשדה אחוזה* ( ונפדית בחמשים שקלים ולא בשויה)*? - תלמוד לומר:* (ויקרא כז,כב) *אם את שדה מקנתו אשר לא משדה אחוזתו* [יקדיש לה']*: שדה שאינה ראויה להיות שדה אחוזה* (יש לה דין שדה מקנה לפדות בשוויה)*, יצתה זו שראויה להיות שדה אחוזה - דברי רבי יהודה* *ורבי שמעון; רבי מאיר אומר: מנין ללוקח שדה מאביו ומת אביו ואחר כך הקדישה* (דבשעת הקדש הויא 'שדה אחוזה') - *מנין שתהא לפניו כשדה אחוזה?*

(ערכין יד,ב)

*תלמוד לומר:* (ויקרא כז,כב) *אם את שדה מקנתו אשר לא משדה אחוזתו* [יקדיש לה']*: שדה שאינה שדה אחוזה, יצתה זו שהיא שדה אחוזה* (אבל הקדישה ואחר כך מת אביו אינה אלא כשדה מקנה)' - אילו לרבי יהודה ולרבי שמעון אפילו הקדישה ואחר כך מת אב – 'שדה אחוזה' הויא; מאי טעמא? אי משום קרא - קרא לכדרבי מאיר הוא דאתא (דאשר לא משדה אחוזתו דלמא לאו למעוטי הקדישה ואחר כך מת אביו, אלא למעוטי מת אביו ואחר כך הקדישה, וכדדריש ליה רבי מאיר), אלא לאו משום דאזיל בתר פדיון (וכיון דבשעת פדיון מת אביו - הויא לה שדה אחוזה)!?

אמר רב נחמן בר יצחק: רבי יהודה ורבי שמעון - קרא אשכחו ודרוש: אם כן (דלכדרבי מאיר הוא דאתא) לכתוב רחמנא 'אם את שדה מקנתו אשר לא אחוזתו'; מאי 'משדה'? - שדה שאינה ראויה להיות שדה אחוזה.

אמר רב פפא: הקדיש טרשין - פודן בשווין (ואף על גב דאחוזה נינהו);

מאי טעמא? – 'בית זרע' אמר רחמנא, והני לאו בני זריעה נינהו;

לא גאלן (ומכרם גזבר לאחר) - יוצאין (לכהנים) ביובל (כדכתיב (ויקרא כז,כ) ואם לא יגאל [את השדה ואם מכר את השדה לאיש אחר לא יגאל עוד])

מאי טעמא? – 'שדה' [ויקרא כז,כא: והיה השדה בצאתו ביובל קדש לה' כשדה החרם לכהן תהיה אחזתו] אמר רחמנא - כל דהו;

מכר טרשין - נגאלין פחות משתי שנים (ואף על גב דמוכר קרקע לחבירו אין רשאי לגאול עד שתהא שתי שנים ביד הלוקח)

מאי טעמא? - (ויקרא כה,טו) [במספר שנים אחר היובל תקנה מאת עמיתך] במספר שני תבואות [ימכר לך] אמר רחמנא, והאי - לאו בני תבואה נינהו;

לא גאלן (אם מכרם גזבר לאחר) - (אין יוצאין לכהנים:) חוזרת לבעלים ביובל;

מאי טעמא? - [ויקרא כה,כח: ואם לא מצאה ידו די השיב לו והיה ממכרו ביד הקנה אתו עד שנת היובל ויצא ביבל] ושב לאחוזתו, אמר רחמנא והאי נמי 'אחוזה' היא.

הקדיש אילנות - פודה בשוויהן;

מאי טעמא? – בית זרע אמר רחמנא [ויקרא כז,טז: ואם משדה אחזתו יקדיש איש לה' והיה ערכך לפי זרעו זרע חמר שערים בחמשים שקל כסף], ולא אילנות.

לא גאלן - אין יוצאין לכהנים ביובל;

(ויקרא כז,כא) והיה השדה [בצאתו ביבל קדש לה' כשדה החרם לכהן תהיה אחזתו] אמר רחמנא, ולא אילנות;

מכר אילנות - אין נגאלין פחות משתי שנים;

מאי טעמא? - שני תבואות [ויקרא כה,טו: במספר שנים אחר היובל תקנה מאת עמיתך במספר שני תבואת ימכר לך] אמר רחמנא, והני בני תבואות נינהו;

לא גאלן - אין חוזרת לבעלים ביובל;

מאי טעמא? - ושב לאחוזתו [ויקרא כה,כז: וחשב את שני ממכרו והשיב את העדף לאיש אשר מכר לו ושב לאחזתו] אמר רחמנא, ולא אילנות.

אמר מר: 'הקדיש אילנות - פודה בשווין'; אמאי? וליקדשו אגב ארעייהו וליפרקוה אגב ארעייהו (מקום מושב האילן, ולהדרו לבעלים אגב ארעייהו אם מכרן והגיע היובל, ואמאי אמר 'מכר אילנות ולא גאלם אין חוזרין לבעלים ביובל')? וכי תימא 'אילנות אקדיש, ארעא לא אקדיש' - והאמרי נהרדעי: מאן דמזבן ליה דקלא לחבריה קני ליה משיפולא ועד תהומא (מקום מושב האילן עד תהומו)!?

לאו מי איתמר עלה: בבא מחמת טענה (שטוענו שהזכיר לו שָׁם קרקע).

שדה מקנה נותן שוויו:

תנו רבנן: '[ויקרא כז,כג: וחשב לו הכהן את] *מכסת* [הערכך עד שנת היבל ונתן את הערכך ביום ההוא קדש לה'] *מה בא ללמוד? לפי שנאמר* (בגאולת שדה אחוזה) [ויקרא כז,טז: ואם משדה אחזתו יקדיש איש לה' והיה ערכך לפי זרעו] *זרע חומר שעורים בחמשים שקל כסף, יכול אף שדה מקנה כן?*

*תלמוד לומר* (בשדה מקנה כתיב)*: 'מכסת'* (מכסת = מנין דמיו דהיינו שויין)*;*

*רבי אליעזר אומר: נאמר כאן* (בשדה מקנה) *'וחשב* [לו הכהן את מכסת הערכך]*' ונאמר להלן* (בשדה אחוזה) *'וחשב'* [ויקרא כז,יח: ואם אחר היבל יקדיש שדהו וחשב לו הכהן את הכסף על פי השנים הנותרת עד שנת היבל ונגרע מערכך]*; מה להלן דבר קצוב* (חמשים כסף) *- אף כאן דבר קצוב*'.

איבעיא להו: רבנן אית להו (הך) גזירה שוה (דוחשב) ומפקין ליה לחומש (למילף חומש אשדה מקנה משדה אחוזה)? או דלמא לית להו גזירה שוה ולית להו לחומש?

אמר רבא: מסתברא לית להו גזירה שוה: מדגלי רחמנא חומש גבי שדה אחוזה וגבי מקדיש ביתו - הוו ליה שני כתובין הבאין כאחד, וכל שני כתובין הבאין כאחד אין מלמדין; ולמאן דאמר מלמדין, מדגלי רחמנא חומש במעשר בבהמה טהורה ובבהמה טמאה הוה ליה טובא, ואין מלמדין.

תניא כוותיה דרבא - ולא מטעמיה: תניא '[ויקרא כז,כג: וחשב לו הכהן את] *מכסת הערכך* [עד שנת היבל ונתן את הערכך ביום ההוא קדש לה']*; הקישו הכתוב לערכין: מה ערכין אין מוסיף חומש - אף שדה מקנה אין מוסיף חומש*'. (**תניא כוותיה דרבא** דאין חומש בשדה מקנה; **ולא מטעמיה**: דאילו טעמא דרבא מדגלי חומש בכל הנך דוכתי, וטעמא דברייתא מדהיקישו לערכין: לאדם שהעריך עצמו או חבירו.)

משנה:

'*בשור המועד שהמית את העבד להקל ולהחמיר*' - כיצד?

אחד שהמית את הנאה שבעבדים ואת הכעור שבעבדים - נותן שלשים סלע; המית בן חורין - נותן שוויו (דכתיב במועד (שמות כא,ל) אם כופר יושת עליו [ונתן פדין נפשו ככל אשר יושת עליו] ותניא בבבא קמא (דף מ.): ונתן פדיון נפשו - דמי ניזק); חבל בזה ובזה (בין בעבד בין בבן חורין ולא המיתו) - נותן (משלם) נזק שלם.

גמרא:

במועד – אִין, בתם לא (אסיפא קאי, דקתני '*חבל בזה ובזה* כו'; דרישא פשיטא לן דקנס דעבד לא שייך בתם, דכתיב בתם ובעל השור נקי [שמות כא,כח] ואמרינן בבבא קמא בפרק 'שור שנגח ארבעה וחמשה' (דף מב.):' נקי מדמי עבד'; וקתני נמי 'המית בן חורין נותן שויו'; ודמי כופר לא שייך בתם, דהתם נמי אמרינן '*נקי מחצי כופר*')? לימא מתניתין דלא כרבי עקיבא, דתנן (בבבא קמא בפרק 'המניח את הכד' [בבא קמא פ"ג מ"ח]: '*שני שוורים תמים שחבלו זה בזה* [משלמים במותר חצי נזק...]): '*רבי עקיבא אומר: אף תם שחבל באדם משלם במותר נזק שלם*' (והיינו 'במותר': אם חבל גם האדם בשור, ושָׁמו בית דין חבלה שבאדם יותר על חבלה שבשור - בעל השור משלם אותו מותר נזק שלם; אלמא תם שחבל באדם משלם נזק שלם)!

אפילו תימא רבי עקיבא: הוא הדין דאפילו תם נמי, ואיידי דקא בעי למתנא סיפא '*המית* [את ה]*עבד... המית בן חורין*' - דבמועד הוא דמשכחת לה, בתם לא משכחת לה - משום הכי קתני (נקט ברישא) 'מועד' (והאי דקאמר 'סיפא' - לאו סיפא ממש, אלא סיפא דרישא היא, דמועד ברישא קתני לה).

משנה:

'*באונס ובמפתה להקל ולהחמיר*' - כיצד?

אחד שאנס ופיתה את גדולה שבכהונה ואת הקטנה שבישראל - נותן חמשים סלעים;

והבושת והפגם - הכל לפי המבייש והמתבייש.

(פגם מפרש בכתובות (דף מ): שָׁמין אותה כמה אדם רוצה ליתן בין שפחה בתולה לשפחה בעולה להשיאה לעבדו שיש לו קורת רוח הימנו.)

גמרא:

אמאי? אימא חמשים סלעים אמר רחמנא מכל מילי (ובושת ופגם לא ליתיב ליה)?

אמר רב זעירא: יאמרו (בתמיה) 'בעל בת מלכים חמשים בעל בת הדיוטות חמשים?' (אבל השתא: כי יהיב בושת - יש חילוק בין בת מלכים לבת הדיוטות).

אמר ליה אביי: אי הכי, גבי עבד נמי יאמרו עבד נוקב מרגלית שלשים, עבד עושה מעשה מחט שלשים?

אלא אמר רב זעירא:

(ערכין טו,א)

אילו באו עליה שנים אחד שלא כדרכה (תחילה) ואחד כדרכה (דאכתי הואי בתולה ואית לה קנס), יאמרו: 'בעל פגומה (דליכא בושת כולי האי יהיב) חמשים (סלעים), בעל שלמה חמשים (ואילו בעל בתולה שלימה לא יהיב נמי אלא חמשים)?' (אבל השתא גבי בושת איכא חילוק דיהיב דמי בושת לשלימה טפי מפגומה).

אמר ליה אביי: אי הכי, גבי עבד נמי יאמרו: עבד בריא שלשים עבד מוכה שחין (דהוי פגום דומיא דנבעלה שלא כדרכה) שלשים!?

אלא אמר אביי: אמר קרא (דברים כב,ל) [ונתן האיש השכב עמה לאבי הנער חמשים כסף ולו תהיה לאשה] תחת אשר עינה [לא יוכל שלחה כל ימיו] (דמשמע: הני חמשים כסף יתן בשביל קנס העינוי; ומדאיצטריך למכתב הכי) - מכלל דאיכא (מכלל דמיחייב מילי אחרנייתא, כגון) בושת ופגם (דלאו קנסא דעינוי נינהו, דבלאו עינוי נמי איכא בושת ופגם, היינו נזק: ששוה פחות מבתחילה).

רבא אמר: דאמר (רישיה ד)קרא: (דברים כב,כט) ונתן האיש השוכב עמה [לאבי הנער חמשים כסף ולו תהיה לאשה]: הנאת שכיבה חמשים, מכלל דאיכא מילתא אחריתי, ומאי ניהו? בושת ופגם.

משנה:

'*במוציא שם רע להקל ולהחמיר*' – כיצד?

אחד שהוציא שם רע על גדולה שבכהונה ועל קטנה שבישראל - נותן מאה סלע.

נמצא האומר בפיו חמור מן העושה מעשה (האומר בפיו חמור דנותן מאה סלע, והעושה מעשה דאונס בתולה לא יהיב אלא חמשים)?

שכן מצינו שלא נתחתם גזר דין (שלא ליכנס לארץ) על אבותינו במדבר אלא על לשון הרע, שנאמר (גבי מרגלים כתיב): (במדבר יד,כב) [כי כל האנשים הראים את כבדי ואת אתתי אשר עשיתי במצרים ובמדבר] וינסו אתי זה עשר פעמים [ולא שמעו בקולי] (דמשמע על זה נתחתם).

גמרא:

ממאי (דאומר בפיו חמור, דמשמע דמשום לשון הרע בלבד קא יהיב להו)? דלמא (משום הכי חמיר האי לשון הרע) משום דקא גרים לה קטלא, דכתיב (דברים כב,כ) ואם אמת היה הדבר [הזה לא נמצאו בתולים לנער] [פסוק כא] והוציאו את הנערה [אל פתח בית אביה וסקלוה אנשי עירה באבנים ומתה כי עשתה נבלה בישראל לזנות בית אביה ובערת הרע מקרבך]

אמר רבא: אמר קרא (דברים כב,יט) [וענשו אתו מאה כסף ונתנו לאבי הנערה] כי הוציא שם רע [על בתולת ישראל ולו תהיה לאשה לא יוכל לשלחה כל ימיו] - על שם רע שהוציא (משום לשון הרע בלבד).

וכן מצינו שלא נתחתם גזר דין וכו':

ממאי? דלמא דאכתי לא מלא סאתן, דאמר רב המנונא: אין הקב"ה נפרע מן האדם עד שתתמלא סאתו, שנאמר (איוב כ,כב) במלאת ספקו [כתיב: שפקו] יצר לו [כל יד עמל תבואנו] (כשתמלא סאתו בעונות הרבה - אז יצר לו = תבא עליו צרה)?

אמר ריש לקיש אמר קרא: (במדבר יד,כב) [כי כל האנשים הראים את כבדי ואת אתתי אשר עשיתי במצרים ובמדבר] וינסו אתי זה עשר פעמים [ולא שמעו בקולי] - על זה נתחתם גזר דין (ולאו משום צירוף דאחריני).

תניא: '*אמר רבי אלעזר בן פרטא: בוא וראה כמה גדול כח של לשון הרע*' – מנלן? – '*ממרגלים: ומה המוציא שם רע על עצים ואבנים כך, המוציא שם רע על חבירו על אחת כמה וכמה*'.

ממאי? דלמא משום דרבי חנינא בר פפא, דאמר רבי חנינא בר פפא: דבר גדול דברו מרגלים באותה שעה, דכתיב (במדבר יג,לא) [והאנשים אשר עלו עמו אמרו לא נוכל לעלות אל העם] כי חזק הוא ממנו; אל תיקרי 'כי חזק הוא ממנו' אלא ממנו כביכול: בעל הבית (הקדוש ברוך הוא) אין יכול להוציא כליו משם!?

אלא אמר רבה אמר ריש לקיש אמר קרא: (במדבר יד,לז) וימותו האנשים מוציאי דבת הארץ רעה [לפני ה'] - על דבת הארץ שהוציאו (קאמר דמתו).

תניא: '*אמר רבי יהודה: עשר נסיונות ניסו אבותינו להקב"ה: שנים בים, ושנים במים, שנים במן, שנים בשליו, אחת בעגל ואחת במדבר פארן: שנים בים, אחת בירידה ואחת בעלייה*'.

בירידה - דכתיב (שמות יד,יא) [ויאמרו אל משה] המבלי אין קברים במצרים [לקחתנו למות במדבר מה זאת עשית לנו להוציאנו ממצרים];

בעלייה - כדרב הונא, דאמר רב הונא: ישראל שבאותו הדור - מקטני אמנה היו, כדרבה בר מרי, דאמר רבה בר מרי: מאי דכתיב (תהלים קו,ז) [אבותינו במצרים לא השכילו נפלאותיך לא זכרו את רב חסדיך] וימרו על ים בים סוף [פסוק ח] ויושיעם למען שמו [להודיע את גבורתו]? - מלמד שהיו ישראל ממרים (מורדים) באותה שעה, ואומרים: כשם שאנו עולים מצד זה - כך מצרים עולים מצד אחר!?

אמר לו הקב"ה לשר של ים: פלוט אותם ליבשה.

אמר לפניו: ריבונו של עולם! כלום יש עבד שנותן לו רבו מתנה (פרנסה לדגים) וחוזר ונוטלה הימנו?

אמר לו: אני נותן לך אחד ומחצה שבהם (דבפרעה כתיב (שמות יד,ז) שש מאות רכב ובסיסרא כתיב (שופטים ד,ג, יג) תשע מאות רכב).

אמר לפניו: ריבונו של עולם! כלום יש עבד שתובע את רבו?

אמר לו נחל קישון יהיה ערב.

מיד פלטן ליבשה, דכתיב (שמות יד,ל) [ויושע ה' ביום ההוא את ישראל מיד מצרים] וירא ישראל את מצרים מת על [שפת הים].

שנים במים: במרה וברפידים;

במרה - דכתיב (שמות טו,כג) ויבואו מרתה ולא יכלו לשתות [מים ממרה כי מרים הם על כן קרא שמה מרה], וכתיב (שמות יז,כד) וילנו העם על משה [לאמר מה נשתה];

ברפידים - דכתיב (שמות יז,א) [ויסעו כל עדת בני ישראל ממדבר סין למסעיהם על פי ה'] ויחנו ברפידים ואין מים לשתות [העם], וכתיב (שמות יז,ב) וירב העם עם משה [ויאמרו תנו לנו מים ונשתה ויאמר להם משה מה תריבון עמדי מה תנסון את ה']

שנים במן - דכתיב

(ערכין טו,ב)

אל תצאו (בשבת ללקוט) [שמות טז,כט: ראו כי ה' נתן לכם השבת על כן הוא נתן לכם ביום הששי לחם יומים שבו איש תחתיו אל יצא איש ממקמו ביום השביעי] – ויצאו [שמות טז,כז: ויהי ביום השביעי יצאו מן העם ללקט ולא מצאו], אל תותירו [שמות טז,יט: ויאמר משה אלהם איש אל יותר ממנו עד בקר] – ויותירו [שמות טז,ב: ולא שמעו אל משה ויותרו אנשים ממנו עד בקר וירם תולעים ויבאש ויקצף עלהם משה];

שנים בשליו ראשון ובשליו שני (כשהתחיל המן לירד היה שליו יורד עמו, כדכתיב (שמות טז,יג) ויהי בערב ותעל השליו [ותכס את המחנה] ובבקר היתה שכבת הטל וגו', ולאחר זמן מרובה התאוו יותר):

בשליו ראשון - (שמות טז,ג) [ויאמרו אלהם בני ישראל מי יתן מותנו ביד ה' בארץ מצרים] בשבתנו על סיר הבשר [באכלנו לחם לשבע כי הוצאתם אתנו אל המדבר הזה להמית את כל הקהל הזה ברעב];

בשליו שני (במדבר יא,ד) והאספסוף אשר בקרבו [התאוו תאוה וישבו ויבכו גם בני ישראל ויאמרו מי יאכלנו בשר];

בעגל – כדאיתיה;

במדבר פארן (מעשה מרגלים) – כדאיתיה.

אמר רבי יוחנן משום רבי יוסי בן זימרא: מאי דכתיב (תהלים קכ,ג) מה יתן לך ומה יוסיף לך לשון רמיה? אמר לו הקב"ה ללשון: כל אבריו של אדם זקופים ואתה מוטל; כל אבריו של אדם מבחוץ ואתה מבפנים, ולא עוד אלא שהקפתי לך שתי חומות: אחת של עצם (שינים) ואחת של בשר; מה יתן לך ומה יוסיף לך (עוד הקדוש ברוך הוא שמירה) לשון רמיה (שלא תספר לשון הרע)?

אמר רבי יוחנן משום רבי יוסי בן זימרא: כל המספר לשון הרע - כאילו כפר בעיקר, שנאמר (תהלים יב,ה) אשר אמרו ללשוננו נגביר שפתינו אתנו מי אדון לנו (האומרים ללשוננו נגביר - כמי שאומר מי אדון לנו: דכופרים בעיקר);

ואמר רבי יוסי בן זימרא: כל המספר לשון הרע - נגעים באים עליו, שנאמר (תהלים קא,ה) מלשני בסתר רעהו אותו אצמית [גבה עינים ורחב לבב אתו לא אוכל], וכתיב התם (ויקרא כה,כג) [והארץ לא תמכר] לצמיתות [כי לי הארץ כי גרים ותושבים אתם עמדי] ומתרגמינן 'לחלוטין', ותנן [מגילה פ"א מ"ז]: '*אין בין מצורע מוסגר למצורע מוחלט אלא פריעה ופרימה*' ('*למצורע מוחלט*' אלמא אצמית דמתרגם לשון חליטה - היינו צרעת).

אמר ריש לקיש: מאי דכתיב (ויקרא יד,ב) זאת תהיה תורת המצורע [ביום טהרתו והובא אל הכהן] [מהרש"א: היה אפשר לכתוב 'תורת הצרוע']? - זאת תהיה תורתו של מוציא שם רע.

ואמר ריש לקיש: מאי דכתיב (קהלת י,יא) אם ישוך הנחש בלא לחש ואין יתרון לבעל הלשון? - לעתיד לבא מתקבצות כל החיות ובאות אצל נחש, ואומרות: ארי דורס ואוכל, זאב טורף ואוכל - אתה מה הנאה יש לך? אומר להם: וכי מה יתרון לבעל הלשון?

ואמר ריש לקיש: כל המספר לשון הרע - מגדיל עונות עד לשמים, שנאמר (תהלים עג,ט) שתו בשמים פיהם ולשונם תהלך בארץ.

אמר רב חסדא אמר מר עוקבא: כל המספר לשון הרע ראוי לסוקלו באבן: כתיב הכא (תהלים קא,ה) [מלשני בסתר רעהו] אותו אצמית [גבה עינים ורחב לבב אתו לא אוכל] וכתיב התם (איכה ג,נג) צמתו בבור חיי וידו אבן בי;

ואמר רב חסדא אמר מר עוקבא: כל המספר לשון הרע, אמר הקב"ה: אין אני והוא יכולין לדור בעולם, שנאמר (תהלים קא,ה) מלשני בסתר רעהו אותו אצמית גבה עינים ורחב לבב אותו לא אוּכָל; אל תיקרי 'אותו לא אוכל' אלא אִתוֹ לא אוּכַל.

ואיכא דמתני לה (להא דרב חסדא) על גסי הרוח (דבהאי קרא דאותו לא אוכל כתיב נמי גבה עינים).

אמר רב חסדא אמר מר עוקבא: כל המספר לשון הרע, אומר הקב"ה [לשר של] גיהנם: אני עליו מלמעלה ואתה עליו מלמטה נדוננו, שנאמר (תהלים קכ,ד) חצי גבור שנונים עם גחלי רתמים: אין חץ אלא לשון, שנאמר (ירמיהו ט,ז) חץ שחוט לשונם מרמה דבר [בפיו שלום את רעהו ידבר ובקרבו ישים ארבו], ואין גבור אלא הקב"ה, שנאמר (ישעיהו מב,יג) ה' כגבור יצא [כאיש מלחמות יעיר קנאה יריע אף יצריח על איביו יתגבר]; 'גחלי רתמים' היינו גיהנם.

אמר רבי חמא ברבי חנינא: מה תקנתו של מספרי לשון הרע? - אם תלמיד חכם הוא - יעסוק בתורה, שנאמר (משלי טו,ד) מרפא לשון עץ חיים [וסלף בה שבר ברוח] ואין 'לשון' אלא לשון הרע, שנאמר 'חץ שחוט לשונם' ואין עץ אלא תורה, שנאמר (משלי ג,יח) עץ חיים היא למחזיקים בה [ותמכיה מאשר]; ואם עם הארץ הוא - ישפיל דעתו, שנאמר 'וסלף בה שבר [ב]רוח' (מי שסולף בה וחפץ לסלקה שלא תהא בו עוד - ישבור רוחו).

רבי אחא ברבי חנינא אומר: סיפר - אין לו תקנה, שכבר כרתו דוד (לשון כרת) ברוח הקדש, שנאמר (תהלים יב,ד) יכרת ה' כל שפתי חלקות לשון מדברת גדולות;

אלא: מה תקנתו שלא יבא לידי לשון הרע?

אם תלמיד חכם הוא - יעסוק בתורה, ואם עם הארץ הוא - ישפיל דעתו, שנאמר 'וסלף בה שבר [ב]רוח'.

תנא דבי רבי ישמעאל: כל המספר לשון הרע מגדיל עונות כנגד שלש עבירות: עבודת כוכבים וגילוי עריות ושפיכות דמים.

כתיב הכא (תהלים יב,ד) [יכרת ה' כל שפתי חלקות] לשון מדברת גדולות, וכתיב בעבודת כוכבים (שמות לב,לא) [וישב משה אל ה' ויאמר] אנא חטא העם הזה חטאה גדולה [ויעשו להם אלהי זהב];

בגילוי עריות כתיב (בראשית לט,ט) [איננו גדול בבית הזה ממני ולא חשך ממני מאומה כי אם אותך באשר את אשתו] ואיך אעשה הרעה הגדלה הזאת [וחטאתי לאלקים];

בשפיכות דמים כתיב (בראשית ד,יג) [ויאמר קין אל ה'] גדול עוני מנשוא.

'גדולות' - אימא תרתי?

הי מינייהו מפקא (הא בכולהו כתיב גדולות)? (הלכך כולהו אתו)!

במערבא אמרי: לשון תליתאי (זה לשון הרכיל שהיא שלישית בין אדם לחבירו לגלות לו סוד) - קטיל תליתאי: הורג למספרו, ולמקבלו, ולאומרו (לרכיל עצמו: שמתוך מריבה שנופלת בין השנים - הורגין זה את זה והורגין גואלי הדם את הרכיל, שההרג בא על ידו).

אמר רבי חמא ברבי חנינא: מאי דכתיב (משלי יח,כא) מות וחיים ביד לשון [ואהביה יאכל פריה] - וכי יש יד ללשון? - לומר לך: מה יד ממיתה - אף לשון ממיתה;

אי מה יד אינה ממיתה אלא בסמוך לה אף לשון אינה ממיתה אלא בסמוך לה?

תלמוד לומר: 'חץ שחוט לשונם';

אי מה חץ עד ארבעים וחמשים אמה - אף לשון עד ארבעים וחמשים אמה?

תלמוד לומר: (תהלים עג,ט) שתו בשמים פיהם ולשונם תהלך בארץ;

וכי מאחר דכתיב 'שתו בשמים פיהם', 'חץ שחוט לשונם' למה לי?

הא קמשמע לן: דקטיל כחץ.

וכי מאחר דכתיב 'חץ שחוט לשונם', 'מות וחיים ביד לשון' למה לי?

לכדרבא, דאמר רבא: דבעי חיים (יעסוק בתורה) בלישניה, דבעי מיתה בלישניה (יעסוק בדברי שטות ונבלה).

היכי דמי לישנא בישא?

אמר רבה: כגון דאמר 'איכא נורא בי פלניא' (דמשמע עשיר הוא, וכל שעה מצוי אש בביתו לבשל תבשילין);

אמר ליה אביי: מאי קא עביד? גלויי מילתא בעלמא הוא (הואיל ואינו אומרה בלשון הרע, אלא מגלה לאותן שמבקשין אור 'לכו לבית פלוני')?

אלא דמפיק בלישנא בישא: דאמר 'היכא משתכח נורא? אלא בי פלניא דאיכא בשרא וכוורי'.

אמר רבה: כל מילתא דמיתאמרא באפי מרה (שהמרגל אומרה בפני האומר עליו) - לית בה משום לישנא בישא.

אמר ליה: כל שכן! חוצפא ולישנא בישא!!

אמר ליה: אנא - כרבי יוסי סבירא לי, דאמר רבי יוסי: מימי לא אמרתי דבר וחזרתי לאחורי (לראות מי יעמוד אחורי, שאף בפני הבעלים אני אומרה). (אלמא לאו לישנא בישא חשיבא;

לישנא אחרינא: שאם באו הבעלים ואמרו 'למה אמרת כן' - לא חזרתי בי לאמר 'לא אמרתי', אלא בפניהם הודיתי.)

אמר

(ערכין טז,א)

רבה בר רב הונא: כל מילתא דמיתאמרא באפי תלתא (שהבעלים אמרוה בפני שלשה) - לית בה משום לישנא בישא; מאי טעמא? חברך חברא אית ליה וחברא דחברך חברא אית ליה (המגלה אותה - אינו לשון הרע, שזה גילה תחלה דעתו שאם מגלה אותו - אינו חושש, דמידע ידע דסופה להגלות, דחברך חברא אית ליה, וזה מגלה לחבירו וזה לחבירו עד שיודע).

כי אתא רב דימי - אמר: מאי דכתיב (משלי כז,יד) מברך רעהו בקול גדול בבוקר השכם קללה תחשב לו (אותה ברכה קללה היא לו לחבירו)? - כגון דמיקלע לאושפיזא, וטרחו קמיה שפיר, למחר נפיק יתיב בשוקא ואמר "רחמנא ניברכיה לפלניא דהכי טרח קמאי", ושמעין אינשי (אלִמֵי שהוא עשיר) ואזלין ואנסין ליה (לממוניה; לישנא אחרינא **אנסי ליה** שמתאכסנין אצלו אורחין עד שמכלין ממונו).

תני רב דימי אחוה דרב ספרא: לעולם אל יספר אדם בטובתו של חבירו, שמתוך טובתו בא לידי רעתו (שכשהוא מספר בטובתו יותר מדאי - הוא עצמו אומר חוץ ממדה רעה זו שבו, או אחרים שומעין שזה משבחו ואומרים "הלא מדת כך וכך בידו").

איכא דאמרי רב דימי אחוה דרב ספרא חלש; על רב ספרא לשיולי ביה, אמר להו: תיתי לי דקיימי כל דאמר רבנן

אמר ליה: הא מי מקיימת 'לעולם אל יספר אדם בטובתו של חבירו שמתוך טובתו בא לידי גנותו'?

אמר להו: לא שמיעא לי, ואי הוה שמיעא לי – קיימתה.

אמר רבי שמואל בר נחמני אמר רבי יוחנן: על שבעה דברים נגעים באין: על לשון הרע, ועל שפיכות דמים, ועל שבועת שוא, ועל גילוי עריות, ועל גסות הרוח, ועל הגזל, ועל צרות העין (שצרה עינו באחרים ואינו מהנה שכיניו מכליו על ידי שאלה).

על לשון הרע - דכתיב (תהלים קא,ה) מלשני בסתר רעהו אותו אצמית [גבה עינים ורחב לבב אתו לא אוכל] (ואוקימנא לעיל דהיינו נגעים);

על שפיכות דמים - דכתיב (שמואל ב ג,כט) [יחלו על ראש יואב ואל כל בית אביו] ואל יכרת מבית יואב זב ומצורע [ומחזיק בפלך ונפל בחרב וחסר לחם] (מפני שהרג את אבנר);

ועל שבועת שוא - דכתיב (מלכים ב ה,כג) ויאמר נעמן הואל (השבע ששלחך אלישע וקח ככרים) קח ככרים [ויפרץ בו ויצר ככרים כסף בשני חרטים ושתי חלפות בגדים ויתן אל שני נעריו וישאו לפניו] וכתיב (מלכים ב ה,כז) וצרעת נעמן תדבק בך [ובזרעך לעולם ויצא מלפניו מצרע כשלג];

ועל גילוי עריות - דכתיב (בראשית יב,יז) וינגע ה' את פרעה נגעים [גדלים ואת ביתו על דבר שרי אשת אברם];

ועל גסות הרוח – דכתיב (בעוזיהו משתעי) (דברי הימים ב כו,טז) ובחזקתו [צ"ל וכחזקתו] גבה לבו עד להשחית וימעול בה' אלהיו [ויבא אל היכל ה' להקטיר על מזבח הקטרת] (דברי הימים ב כז,יט) [ויזעף עזיהו ובידו מקטרת להקטיר ובזעפו עם הכהנים] והצרעת זרחה במצחו [לפני הכהנים בבית ה' מעל למזבח הקטרת];

ועל הגזל - דכתיב (ויקרא יד,לו) וצוה הכהן ופנו את הבית [בטרם יבא הכהן לראות את הנגע ולא

יטמא כל אשר בבית ואחר כן יבא הכהן לראות את הבית]; תנא: '*הוא כונס ממון שאינו שלו - יבא הכהן ויפזר ממונו*';

ועל צרות העין - דכתיב (ויקרא יד,לה) ובא אשר לו הבית [והגיד לכהן לאמר כנגע נראה לי בבית], ותנא דבי רבי ישמעאל: '*מי שמיוחד ביתו* (כלי תשמישו) *לו* (שלא השאילם לאחרים)'.

איני! והא אמר רבי ענני בר ששון: למה נסמכה פרשת בגדי כהונה לפרשת קרבנות (בפרשת 'ואתה תצוה' נסמכה ענין המילואים לבגדי כהונה)? - לומר לך: מה קרבנות מכפרין אף בגדי כהונה מכפרין:

כתונת מכפרת על שפיכות דמים - דכתיב (בראשית לז,לא) [ויקחו את כתנת יוסף וישחטו שעיר עזים] ויטבלו את הכתנת בדם (רמז היה להם שטבילת כפרת דמים עולה על ידי כתנת);

מכנסים מכפרים על גילוי עריות - דכתיב (שמות כח,מב) ועשה להם מכנסי בד לכסות בשר ערוה [ממתנים ועד ירכים יהיו];

מצנפת מכפרת על גסי הרוח - כדרבי חנינא, דאמר רבי חנינא: יבא דבר שבגובה ויכפר על מעשה גובה;

אבנט מכפרת על הרהור הלב - אהיכא דאיתיה <דכתיב (שמות כח,ל) [ונתת אל חשן המשפט את האורים ואת התמים] והיו על לב אהרן [בבאו לפני ה' ונשא אהרן את משפט בני ישראל על לבו לפני ה' תמיד]>

חושן מכפר על הדינין - דכתיב (שמות כח,טו) ועשית חושן משפט [מעשה חשב כמעשה אפד תעשנו זהב תכלת וארגמן ותולעת שני ושש משזר תעשה אתו];

אפוד מכפר על עבודה זרה - דכתיב (הושע ג,ד) [כי ימים רבים ישבו בני ישראל אין מלך ואין שר ואין זבח ואין מצבה ו]אין אפוד ותרפים (בזמן שאין אפוד - הוי עון תרפים);

מעיל מכפר על לשון הרע: אמר הקב"ה: יבא דבר שבקול (פעמוני המעיל נשמעין) ויכפר על מעשה הקול (לשון הרע); (ואת אמרת נגעים אתו עליה!?)

ציץ מכפר על מעשה עזי פנים: כתיב הכא (שמות כח,לח) והיה על מצח אהרן [ונשא אהרן את עון הקדשים אשר יקדישו בני ישראל לכל מתנת קדשיהם והיה על מצחו תמיד לרצון להם לפני ה'], וכתיב התם (ירמיהו ג,ג) [וימנעו רבבים ומלקוש לוא היה] ומצח אשה זונה היה לך [מאנת הכלם];

לא קשיא: הא דאהנו מעשיו (שנתקוטטו על ידו), הא דלא אהנו מעשיו: אי אהנו מעשיו - אתו נגעים עליה, אי לא אהנו מעשיו - מעיל מכפר. (ואי קשיא 'אמאי לא מותיב ליה משפיכות דמים וגילוי עריות, דקאמר לעיל 'נגעים באין עליהם', והכא תניא דבגדי כהונה מכפרין?

תריץ: דהא דתני 'בגדי כהונה מכפרין' - לאו עליה דידיה אלא על האחרים, שעל ידו נענשין: דבשפיכות דמים כתיב (במדבר לה,לג) כי הדם הוא יחניף [את הארץ ולארץ לא יכפר לדם אשר שפך בה כי אם בדם שפכו [פסוק לד] ולא תטמא את הארץ...], ובגילוי עריות כתיב (ויקרא יח,כה) ותטמא הארץ ואפקוד עונה עליה... אבל לשון הרע לא אשכחן דמיענשי ביה אחריני.)

והאמר רבי סימון אמר רבי יהושע בן לוי: שני דברים לא מצינו להם בקרבנות כפרה, בדבר אחר מצינו להם כפרה: שפיכות דמים ולשון הרע

שפיכות דמים בעגלה ערופה, ולשון הרע בקטרת, דתניא רבי חנינא: '*למדנו לקטרת שמכפרת, דכתיב* (במדבר יז,יב) [ויקח אהרן כאשר דבר משה וירץ אל תוך הקהל והנה החל הנגף בעם] *ויתן את הקטרת ויכפר על העם*', ותנא דבי רבי ישמעאל: '*על מה קטרת מכפרת? - על לשון הרע; אמר הקב"ה: יבא דבר שבחשאי* (קטורת נעשית בהיכל בחשאי, כדתניא בפרק 'הוציאו לו' במסכת יומא (דף מד.) פורשין מבין האולם ולמזבח בשעת הקטרה) *ויכפר על מעשה חשאי* (לשון הרע בחשאי הוא)'; קשיא שפיכות דמים אשפיכות דמים (דקאמרינן לעיל 'בגדי כהונה מכפרין על אחרים', וקא חזינן דעגלה ערופה מכפרת על אחרים, דעל ההורג אינה מכפרת, דקיימא לן בסוטה (דף מו:) שאם נתערפה העגלה ואחר כך נמצא ההורג - מנין שהוא נהרג? - תלמוד לומר ולארץ לא יכופר [לדם אשר שפך בה כי אם בדם שפכו] (במדבר לה,לג)), קשיא לשון הרע אלשון הרע (דלעיל דקתני דבגדי כהונה מכפרין)?

שפיכות דמים אשפיכות דמים לא קשיא: הא דידיע מאן קטליה (עגלה מכפרת), הא דלא ידיע מאן קטליה.

'דידיע מאן קטליה'? בר קטלא הוא (וכל כמה דלא מיקטל לא מיכפרי אחריני דכתיב (במדבר לה,לג) ולארץ לא יכופר [לדם אשר שפך בה כי אם בדם שפכו])!?

במזיד ולא אתרו ביה;

לשון הרע אלשון הרע לא קשיא: הא בצינעא (דמעשה חשאי קטרת מכפרת),

(ערכין טז,ב)

הא בפרהסיא (דאמעשה קול הוא - מעיל מכפר).

בעא מיניה רבי שמואל בר נדב מרבי חנינא, ואמרי לה רבי שמואל בר נדב חתניה דרבי חנינא מרבי חנינא, ואמרי לה מרבי יהושע בן לוי: מה נשתנה מצורע שאמרה תורה (ויקרא יג,מו) [כל ימי אשר הנגע בו יטמא טמא הוא] בדד ישב מחוץ למחנה מושבו? - הוא הבדיל בין איש לאשתו בין איש לרעהו, לפיכך אמרה תורה 'בדד ישב' (שעל לשון הרע באו נגעים עליו)'

אמר רבי יהודה בן לוי: מה נשתנה מצורע שאמרה תורה יביא שתי ציפרים לטהרתו [ויקרא יד,ד: וצוה הכהן ולקח למטהר שתי צפרים חיות טהרות ועץ ארז ושני תולעת ואזב]? - אמר הקב"ה: הוא עושה מעשה פטיט (לשון קול היוצא בחשאי ובלע"ז פולי"ר) - לפיכך אמרה תורה יביא קרבן פטיט (שהצפרים צועקין בכל שעה).

תנו רבנן [דומה לספרא קדושים פרשתא ב פ"ד מ"ח]: '(ויקרא יט,יז) לא תשנא את אחיך בלבבך [הוכח תוכיח את עמיתך ולא תשא עליו חטא]; יכול לא יכנו (על דבר תוכחה), לא יסטרנו (כלאחר יד) ולא יקלקלנו?

תלמוד לומר: 'בלבבך': שנאה שבלב הכתוב מדבר;

מנין לרואה בחבירו דבר מגונה שחייב להוכיחו?

שנאמר 'הוכח תוכיח'.

הוכיחו ולא קבל - מנין שיחזור ויוכיחנו?

תלמוד לומר: 'תוכיח' מכל מקום;

יכול אפילו משתנים פניו (שיוכיחנו ברבים להלבין פניו)?

תלמוד לומר: 'לא תשא עליו חטא'.

תניא [השוה לספרא קדושים פרשתא ב פ"ד מ"ט]: 'אמר רבי טרפון: תמה אני אם יש בדור הזה שמקבל תוכחה; אם אמר לו "טול קיסם (כלומר: עון קטן שבידך) מבין עיניך" - אמר לו (זה יכול לומר לו) "טול קורה מבין עיניך (טול אתה עון גדול שבידך)" (הלכך אין יכולין להוכיח, שכולן חוטאים).

אמר רבי אלעזר בן עזריה: תמיהני אם יש בדור הזה שיודע להוכיח (דרך כבוד שלא יהו פניו משתנין);

ואמר רבי יוחנן בן נורי: מעיד אני עלי שמים וארץ שהרבה פעמים לקה עקיבא על ידי: שהייתי קובל עליו (כשהייתי רואה בו דבר גנאי) לפני רבן גמליאל וכל שכן שהוספתי בו אהבה, לקיים מה שנאמר (משלי ט,ח) אל תוכח לץ פן ישנאך הוכח לחכם ויאהבך'.

בעא מיניה רבי יהודה בריה דרבי שמעון: תוכחה לשמה (לשם שמים) וענוה שלא לשמה (שעושה עצמו עניו שאינו רוצה להוכיחו, ואותה ענוה - שלא לשם שמים הוא, אלא שלא ישנאנו) - הי מינייהו עדיפא?

אמר ליה: ולא מודית דענוה לשמה עדיפא, דאמר מר (במסכת עבודה זרה בפרק קמא (דף כ:)): 'ענוה גדולה מכולם' (דכתיב [ישעיהו סא,א] יען משח אותי לבשר ענוים – 'לבשר חסידים' לא נאמר)?

שלא לשמה נמי עדיפא, דאמר רב יהודה אמר רב 'לעולם יעסוק אדם בתורה ובמצות אף על פי שלא לשמה, שמתוך שלא לשמה בא לשמה'!

היכי דמי תוכחה לשמה וענוה שלא לשמה?

כי הא: דרב הונא וחייא בר רב הוו יתבי קמיה דשמואל, אמר ליה חייא בר רב (לשמואל): חזי מר דקא מצער לי (לן רב הונא שמכה וחובט אותי)!

קביל עליה דתו לא מצער ליה.

בתר דנפיק (חייא בר רב) - אמר ליה (רב הונא לשמואל): (להכי מצערנא ליה:) הכי והכי קא עביד (דברים מגונים)! (והיינו 'ענוה שלא לשמה': דלא אמר ליה בפניו, ושלא בפניו סיפר בגנותו)!

אמר ליה: אמאי לא אמרת ליה באנפיה?

אמר ליה: חס לי דליכסוף זרעיה דרב על ידאי.

עד היכן תוכחה (עד היכן אדם חייב להוכיח את חבירו)?

רב אמר: עד הכאה (עד שיקצוף זה ויכה את המוכיח)!

ושמואל אמר: עד קללה (שיקלל את המוכיח: שהרי יהונתן הוכיח לשאול עד שקצף שאול [כדלהלן])!

ורבי יוחנן אמר: עד נזיפה!

כתנאי: '*רבי אליעזר אומר: עד הכאה! רבי יהושע אומר: עד קללה! בן עזאי אומר: עד נזיפה!*'

אמר רב נחמן בר יצחק: ושלשתן מקרא אחד דרשו: (שמואל א כ,ל) ויחר אף שאול ביהונתן ויאמר לו בן נעות המרדות [הלוא ידעתי כי בחר אתה לבן ישי לבשתך ולבשת ערות אמך] וכתיב (שמואל א כ,לג) ויטל שאול את החנית עליו להכותו [וידע יהונתן כי כלה היא מעם אביו להמית את דוד]; למאן דאמר 'עד הכאה' - דכתיב 'להכותו', ולמאן דאמר 'עד קללה' - דכתיב 'לבשתך ולבושת ערות אמך'; ולמאן דאמר 'עד נזיפה' - דכתיב 'ויחר אף שאול'.

ולמאן דאמר 'נזיפה' - הכתיב הכאה וקללה?

שאני התם דאגב חביבותא יתירא דהוה ביה ליהונתן בדוד מסר נפשיה טפי.

עד היכן לא ישנה אדם באכסניא שלו?

רב אמר: עד הכאה (שיכה בעל הבית את האכסנאי או את אשתו);

ושמואל אמר: עד שיפשלו לו כליו לאחוריו (עד שיפשיל בעל הבית כלי האכסנאי לאחוריו להשליכם מן הבית)

בהכאה דידיה (בהפשלה ובהכאה דאכסנאי גופיה) כולי עלמא לא פליגי (כולי דתו לא מצי קאי), בהפשלת כליו לאחוריו כולי עלמא נמי לא פליגי; כי פליגי בהכאה דדביתהו: מר (שמואל) סבר: כיון דלדידיה לא מצער ליה - מאי נפקא ליה מינה (הלכך עד הפשלה)? ומר סבר: אתי לאיטרודי (להתקוטט);

וכל כך למה (לו לסבול)?

דאמר מר: אכסנאי (המשנה מאכסניא שלו) פוגם (בעל הבית) ונפגם (הוא עצמו, דאמרי אינשי: כמה קשים אלו, שלא יוכלו לדור יחד).

אמר רב יהודה אמר רב: מנין שלא ישנה אדם באכסניא שלו מן התורה? – שנאמר: (בראשית יג,ג) [וילך למסעיו מנגב ועד בית אל] עד המקום אשר היה שם אהלו בתחלה [בין בית אל ובין העי];

רבי יוסי ברבי חנינא אמר מהכא: 'וילך למסעיו' (בדרך שהיה רגיל לחנות ממסע למסע: שלא שינה בית מלוניו).

מאי בינייהו?

איכא בינייהו אכסנאי דאקראי (כגון אכסנאי שבדרך שלן שם במקרה בעלמא: ששקעה לו שם חמה; למאן דאמר מאהלו לא חשיב אלא אכסניא קבועה, ומאן דאמר ממסעיו - חשיב אפילו דאקראי).

אמר רבי יוחנן: מנין שלא ישנה אדם מאומנותו ומאומנות אבותיו? - שנאמר (מלכים א ז,יג-יד) וישלח המלך שלמה ויקח את חירם מצר בן אשה אלמנה הוא ממטה נפתלי ואביו איש צרי חרש נחושת [וימלא את החכמה ואת התבונה ואת הדעת לעשות כל מלאכה בנחשת ויבוא אל המלך שלמה ויעש את כל מלאכתו] ואמר מר: אימיה מבית דן, וכתיב (שמות לא,ו; לח,כג) 'אהליאב בן אחיסמך למטה דן'.

עד היכן תכלית יסורין (סוף מדת יסורין, כלומר: יסורין שאין פחותין מהן)?

אמר רבי אלעזר: כל שארגו לו בגד ללבוש ואין מתקבל עליו (שאינו למדתו כהגון, וצער הוא לו).

מתקיף לה רבא זעירא, ואיתימא רבי שמואל בר נחמני: גדולה מזו אמרו: 'אפילו נתכוונו למזוג (כוס של יין) בחמין (במים חמין) ומזגו לו בצונן, בצונן ומזגו לו בחמין', ואת אמרת כולי האי?

מר בריה דרבינא אמר: אפילו נהפך לו חלוקו (שלא לבשה כסדר, וצריך להופכה ולפושטה).

רבא, ואיתימא רב חסדא, ואיתימא רבי יצחק, ואמרי לה במתניתא תנא: 'אפילו הושיט ידו לכיס ליטול שלש ועלו בידו שתים';

דווקא שלש ועלו בידו שתים (איכא טירחא למיהדר ולמשקל שלישית), אבל שתים ועלו בידו שלש – לא, דליכא טירחא למישדייהו.

וכל כך למה (כלומר: למאי הילכתא הוו יסורין)?

דתניא דבי רבי ישמעאל: '*כל שעברו עליו ארבעים יום בלא יסורין - קיבל עולמו*' (כל מנוחתו לעתיד, ואי עבר עליה חד מהנך - הרי הוא 'יסורין').

במערבא אמרי:

(ערכין יז,א)

פורענות מזדמנת לו (למי שעברו עליו ארבעים יום בלא יסורין).

תניא: רבי אליעזר הגדול אומר: אלמלא בא הקב"ה עם אברהם יצחק ויעקב - בדין אין יכולין לעמוד מפני תוכחה (שהיה מוכיח להם מעשיהם), שנאמר (שמואל א יב,ז) ועתה התיצבו ואשפטה אתכם לפני ה' את כל צדקות ה' אשר עשה אתכם ואת אבותיכם.

(תהלים כד,ו) זה דור דורשיו מבקשי פניך יעקב סלה (דמקיש דור לדורשיו): פליגי בה רבי יהודה נשיאה ורבנן: חד אמר: דור לפי פרנס, וחד אמר פרנס לפי דורו.

למאי הלכתא?: אילימא למעליותא (לענין חסידות), דמר סבר: אי מעלי דרא - מעלי פרנס, ומר סבר: אי מעלי פרנס - מעלי דרא, הא איכא צדקיה, דהוה מעלי ודריה לא הוה מעלי - והא יהויקים דלא הוה מעלי ודריה הוה מעלי, דאמר רבי יוחנן משום רבי שמעון בן יוחי: מאי דכתיב: (ירמיהו כו,א) בראשית ממלכות יהויקים מלך יהודה [היה הדבר הזה מאת ה' לאמר והמשך התוכחה עד פסוק ז] (מאי שנא דכתיב ביהויקים וצדקיהו בראשית [ירמיה כח,א: ויהי בשנה ההיא בראשית ממלכת צדקיה מלך יהודה...] לפי שביקש הקב"ה להפוך מעשה בראשית בימיהם)? - ביקש הקב"ה להחזיר את העולם לתוהו ובהו בשביל יהויקים; כיון שנסתכל בדורו - נתיישבה דעתו; ביקש הקדוש ברוך הוא להחזיר את העולם לתוהו ובהו מפני דורו של צדקיהו; כיון שנסתכל בצדקיהו - נתיישבה דעתו [אם כן לא זו ההסבר הנכון];

אלא לענין תוקפא (כעס) וניחותא (נוח לרצות) קאמרינן. [עיין מהרש"א]

הדרן עלך יש בערכין